title: Regulamentul de punere în aplicare (UE) 2018/1132 al Comisiei din 13 august 2018 de autorizare a unei modificări a denumirii și a cerințelor specifice privind etichetarea alimentului nou zeaxantină sintetică în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
                  14.8.2018

                  RO

                  Jurnalul Oficial al Uniunii Europene

                  L 205/15

         REGULAMENTUL DE PUNERE ÎN APLICARE (UE) 2018/1132 AL COMISIEI
         din 13 august 2018
         de autorizare a unei modificări a denumirii și a cerințelor specifice privind etichetarea alimentului nou zeaxantină sintetică în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

                     (2)

                     Regulamentul de punere în aplicare (UE) 2017/2470 al Comisiei (2), care stabilește o listă a Uniunii cu alimentele noi autorizate, a fost adoptat în temeiul articolului 8 din Regulamentul (UE) 2015/2283.

                     (3)

                     În temeiul articolului 12 din Regulamentul (UE) 2015/2283, Comisia trebuie să prezinte un proiect de act de punere în aplicare de autorizare a introducerii pe piața Uniunii a unui aliment nou și de actualizare a listei Uniunii.

                     (4)

                     Zeaxantina naturală este o componentă a unei alimentații umane normale, fiind prezentă în multe fructe și legume verzi, precum și în gălbenușul de ou. De asemenea, ea este utilizată în prezent în suplimente alimentare, astfel cum sunt definite în Directiva 2002/46/CE a Parlamentului European și a Consiliului (3).

                     (5)

                     Decizia de punere în aplicare 2013/49/UE a Comisiei (4) a autorizat, în conformitate cu Regulamentul (CE) nr. 258/97 al Parlamentului European și al Consiliului (5), introducerea pe piață a zeaxantinei sintetice ca ingredient alimentar nou în suplimentele alimentare în doza zilnică maximă de până la 2 mg pe zi. Denumirea pentru zeaxantina sintetică autorizată prin Decizia de punere în aplicare 2013/49/UE de pe etichetele produselor alimentare care o conțin este „zeaxantină sintetică”.

                     (6)

                     La 23 februarie 2018, societatea DSM Nutritional Products Europe (denumită în continuare „solicitantul”) a înaintat o cerere către Comisie pentru a autoriza modificarea denumirii și a cerințelor de etichetare specifice pentru zeaxantina sintetică în sensul articolului 10 alineatul (1) din Regulamentul (UE) 2015/2283. Prin cerere se solicită eliminarea termenului „sintetică” din denumirea alimentului nou, astfel cum este inclusă în lista Uniunii, și din etichetarea produselor alimentare care îl conțin.

                     (7)

                     Solicitantul consideră că modificarea denumirii și a cerințelor de etichetare ale zeaxantinei este necesară pentru a atenua orice potențial impact economic negativ presupus de utilizarea termenului „sintetică” pe eticheta suplimentelor alimentare care conțin zeaxantina sintetică, având în vedere conotația negativă a termenului „sintetică”. Solicitantul afirmă de asemenea că, cel mai probabil, operatorii economici care introduc pe piață suplimente alimentare conținând alimente noi sintetice autorizate care nu poartă mențiunea „sintetice” pe etichetele lor, nu se confruntă cu un astfel de potențial impact economic negativ.

                     (8)

                     Există o serie de substanțe sintetice autorizate în prezent și incluse în lista Uniunii de alimente noi, care își au echivalentul de origine naturală corespunzător și ambele forme sunt utilizate în suplimentele alimentare. Totuși, aceste substanțe sintetice nu sunt desemnate drept sintetice în lista Uniunii și nu sunt etichetate ca atare. Modificarea denumirii și a etichetării zeaxantinei sintetice va asigura coerența cu denumirea și etichetarea acestor substanțe sintetice.

                     (9)

                     Nu există modificări privind utilizările și nivelurile de utilizare propuse ale zeaxantinei atunci când este utilizată ca ingredient în suplimentele alimentare, aspectele privind siguranța care au sprijinit autorizarea zeaxantinei sintetice prin Decizia de punere în aplicare 2013/49/UE rămân valabile și, prin urmare, această modificare nu ridică probleme de siguranță. Ținând seama de acești factori legitimi, modificările propuse sunt conforme cu articolul 12 alineatul (1) din Regulamentul (UE) 2015/2283.

                     (10)

                     Punerea în aplicare a noilor cerințe de etichetare în conformitate cu prezentul regulament de punere în aplicare ar putea implica modificări pentru operatorii economici care introduc zeaxantina sintetică pe piață în prezent. Prin urmare, este adecvat să se prevadă o perioadă de tranziție.

                     (11)

                     Directiva 2002/46/CE stabilește cerințele privind suplimentele alimentare. Modificarea denumirii și a cerințelor de etichetare specifice pentru zeaxantină ar trebui autorizată fără a aduce atingere cerințelor din respectiva directivă.

                     (12)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Rubrica referitoare la zeaxantină din lista cu alimente noi autorizate a Uniunii, astfel cum este prevăzută la articolul 8 din Regulamentul (UE) 2015/2283, se modifică în conformitate cu anexa la prezentul regulament.

               (2)   Rubrica din lista Uniunii menționată la alineatul (1) include condițiile de utilizare și cerințele privind etichetarea stabilite în anexa la prezentul regulament.

               (3)   Autorizația prevăzută la prezentul articol se aplică fără a se aduce atingere dispozițiilor Directivei 2002/46/CE.

            Articolul 2
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 3
            Suplimentele alimentare care conțin zeaxantină sintetică și care respectă Regulamentul (UE) 2015/2283, astfel cum este aplicabil înainte de intrarea în vigoare a prezentului regulament, pot fi introduse pe piață până la 3 septembrie 2019 și pot rămâne pe piață până la epuizarea stocurilor.

            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 august 2018.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            (4)  Decizia de punere în aplicare 2013/49/UE a Comisiei din 22 ianuarie 2013 de autorizare a introducerii pe piață a zeaxantinei sintetice ca ingredient alimentar nou conform Regulamentului (CE) nr. 258/97 al Parlamentului European și al Consiliului (JO L 21, 24.1.2013, p. 32).

            (5)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            ANEXĂ
            În tabelul 1 (Alimente noi autorizate) din anexa la Regulamentul de punere în aplicare (UE) 2017/2470, rubrica referitoare la „Zeaxantină” se înlocuiește cu următorul text:

                           Aliment nou autorizat

                           Condițiile în care poate fi utilizat alimentul nou

                           Cerințe specifice suplimentare privind etichetarea

                           „Zeaxantină

                              Categorie specifică de alimente

                              Niveluri maxime

                           Denumirea alimentului nou menționat pe eticheta produselor alimentare care îl conțin este «Zeaxantină».”

                           Suplimente alimentare, astfel cum sunt definite în Directiva 2002/46/CE

                           2 mg/zi


title: Regulamentul de punere în aplicare (UE) 2018/1128 al Comisiei din 9 august 2018 de modificare a Regulamentului de punere în aplicare (UE) nr. 1354/2011 privind deschiderea contingentelor tarifare anuale din Uniune pentru ovine și caprine și pentru carnea de oaie și de capră

text:
                  14.8.2018

                  RO

                  Jurnalul Oficial al Uniunii Europene

                  L 205/1

         REGULAMENTUL DE PUNERE ÎN APLICARE (UE) 2018/1128 AL COMISIEI
         din 9 august 2018
         de modificare a Regulamentului de punere în aplicare (UE) nr. 1354/2011 privind deschiderea contingentelor tarifare anuale din Uniune pentru ovine și caprine și pentru carnea de oaie și de capră
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 (1), în special articolul 187 literele (a) și (b),
         întrucât:

                     (1)

                     Regulamentul de punere în aplicare (UE) nr. 1354/2011 al Comisiei (2) prevede deschiderea contingentelor tarifare anuale din Uniune pentru ovine și caprine și pentru carnea de oaie și de capră, inclusiv cele originare din Islanda.

                     (2)

                     Articolul 4 din Regulamentul de punere în aplicare (UE) nr. 1354/2011 prevede ca gestionarea contingentelor tarifare deschise prin regulamentul respectiv să fie efectuată în conformitate cu articolele 49-54 din Regulamentul de punere în aplicare (UE) 2015/2447 al Comisiei (3).

                     (3)

                     La 23 martie 2017, Uniunea Europeană și Islanda au semnat un Acord sub forma unui schimb de scrisori (denumit în continuare „acordul”) cu privire la preferințele comerciale suplimentare pentru produsele agricole. Semnarea acordului în numele Uniunii Europene a fost autorizată prin Decizia (UE) 2016/2087 a Consiliului (4), iar încheierea sa a fost autorizată prin Decizia (UE) 2017/1913 a Consiliului (5).

                     (4)

                     În conformitate cu anexa V la acord, Uniunea a modificat Regulamentul (UE) nr. 1354/2011 prin Regulamentul (UE) 2018/562 (6). Modificarea a mărit cantitățile contingentelor scutite de taxe preexistente pentru Islanda pentru carnea de oaie și de capră care se încadrează la pozițiile tarifare 0204 și 0210 și, în plus, a deschis un contingent anual scutit de taxe vamale al Uniunii pentru carnea de oaie prelucrată care se încadrează la subpoziția tarifară 1602 90.

                     (5)

                     Cantitățile contingentelor de carne de oaie și de capră care sunt gestionate în temeiul Regulamentului de punere în aplicare (UE) nr. 1354/2011 sunt exprimate în echivalent greutate carcasă, în timp ce acordul prevede exprimarea cantităților în tone de produse. Prin urmare, este oportun să se prevadă gestionarea contingentelor tarifare din Uniune care sunt stabilite în acord în cadrul unui regulament separat care urmează să fie adoptat, pentru a asigura o bună gestionare a contingentelor în temeiul Regulamentului (UE) nr. 952/2013 al Parlamentului European și al Consiliului (7). Drept consecință, respectivele contingente tarifare ar trebui să fie eliminate în același timp din Regulamentul de punere în aplicare (UE) nr. 1354/2011 pe baza Regulamentului (UE) nr. 1308/2013.

                     (6)

                     Prin urmare, este necesar ca Regulamentul de punere în aplicare (UE) nr. 1354/2011 să fie modificat în consecință.

                     (7)

                     Noul regulament care deschide contingentele tarifare de import pentru carnea de oaie și de capră și carnea de oaie prelucrată originare din Islanda, adoptat în temeiul Regulamentului (UE) nr. 952/2013, se va aplica începând cu 1 septembrie 2018. Prin urmare, modificările corespunzătoare la Regulamentul de punere în aplicare (UE) nr. 1354/2011 trebuie să se aplice de la aceeași dată.

                     (8)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Regulamentul de punere în aplicare (UE) nr. 1354/2011 se modifică după cum urmează:

                        1.

                        La articolul 3 alineatul (2), se elimină litera (e).

                        2.

                        Anexa se înlocuiește cu textul din anexa la prezentul regulament.

            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 1 septembrie 2018.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 august 2018.

                  Pentru Comisie,

                  Pentru Președinte,

               Günther OETTINGER

                  Membru al Comisiei

            (1)  JO L 347, 20.12.2013, p. 671.

            (2)  Regulamentul de punere în aplicare (UE) nr. 1354/2011 al Comisiei din 20 decembrie 2011 privind deschiderea contingentelor tarifare anuale din Uniune pentru ovine și caprine și pentru carnea de oaie și de capră (JO L 338, 21.12.2011, p. 36).

            (3)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

            (4)  Decizia (UE) 2016/2087 a Consiliului din 14 noiembrie 2016 privind semnarea, în numele Uniunii Europene, a Acordului sub forma unui schimb de scrisori între Uniunea Europeană și Islanda privind preferințele comerciale suplimentare pentru produsele agricole (JO L 324, 30.11.2016, p. 1).

            (5)  Decizia (UE) 2017/1913 a Consiliului din 9 octombrie 2017 privind încheierea Acordului sub forma unui schimb de scrisori între Uniunea Europeană și Islanda privind preferințele comerciale suplimentare pentru produsele agricole (JO L 274, 24.10.2017, p. 57).

            (6)  Regulamentul de punere în aplicare (UE) 2018/562 al Comisiei din 9 aprilie 2018 de modificare a Regulamentului de punere în aplicare (UE) nr. 1354/2011 privind deschiderea contingentelor tarifare anuale din Uniune pentru ovine și caprine și pentru carnea de oaie și de capră (JO L 94, 12.4.2018, p. 4).

            (7)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).

            ANEXĂ
            „

                     ANEXĂ
                     CARNE DE OAIE ȘI CARNE DE CAPRĂ [în tone (t) de echivalent greutate carcasă] CONTINGENTE TARIFARE ALE UNIUNII

                                 Coduri NC

                                 Taxă «ad valorem»
                                 (%)

                                 Taxă specifică
                                 EUR/100 kg

                                 Număr de ordine conform principiului «primul venit, primul servit»

                                 Originea

                                 Volum anual în tone de echivalent greutate carcasă

                                 Animale vii
                                 (coeficient = 0,47)

                                 Carne de miel dezosată (1)

                                 (coeficient = 1,67)

                                 Carne de oaie dezosată (2)

                                 (coeficient = 1,81)

                                 Produse nedezosate și carcase
                                 (coeficient = 1,00)

                                 0204

                                 Zero

                                 Zero

                                 —

                                 09.2101

                                 09.2102

                                 09.2011

                                 Argentina

                                 23 000

                                 —

                                 09.2105

                                 09.2106

                                 09.2012

                                 Australia

                                 19 186

                                 —

                                 09.2109

                                 09.2110

                                 09.2013

                                 Noua Zeelandă

                                 228 254

                                 —

                                 09.2111

                                 09.2112

                                 09.2014

                                 Uruguay

                                 5 800

                                 —

                                 09.2115

                                 09.2116

                                 09.1922

                                 Chile (3)

                                 8 000

                                 —

                                 09.2121

                                 09.2122

                                 09.0781

                                 Norvegia

                                 300

                                 —

                                 09.2125

                                 09.2126

                                 09.0693

                                 Groenlanda

                                 100

                                 —

                                 09.2129

                                 09.2130

                                 09.0690

                                 Insulele Feroe

                                 20

                                 —

                                 09.2131

                                 09.2132

                                 09.0227

                                 Turcia

                                 200

                                 —

                                 09.2171

                                 09.2175

                                 09.2015

                                 Altele (4)

                                 200

                                 —

                                 09.2178

                                 09.2179

                                 09.2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10

                                 Zero

                                 09.2181

                                 —

                                 —

                                 09.2019

                                    Erga omnes
                                     (5)

                                 92

               ”

               (1)  Și carne de ied.

               (2)  Și carne de capră, alta decât cea de ied.

               (3)  Contingentul tarifar pentru Chile crește cu 200 t pe an.

               (4)  «Altele» se referă la toți membrii OMC exceptând Argentina, Australia, Noua Zeelandă, Uruguay, Chile, Groenlanda și Islanda.

               (5)  Prin «Erga omnes» se înțeleg toate originile, inclusiv țările menționate în prezentul tabel.


title: Regulamentul de punere în aplicare (UE) 2018/1129 al Comisiei din 13 august 2018 de aprobare a acetamipridului ca substanță activă existentă destinată utilizării în produsele biocide din tipul de produs 18 (Text cu relevanță pentru SEE.)

text:
                  14.8.2018

                  RO

                  Jurnalul Oficial al Uniunii Europene

                  L 205/4

         REGULAMENTUL DE PUNERE ÎN APLICARE (UE) 2018/1129 AL COMISIEI
         din 13 august 2018
         de aprobare a acetamipridului ca substanță activă existentă destinată utilizării în produsele biocide din tipul de produs 18
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
         întrucât:

                     (1)

                     Regulamentul delegat (UE) nr. 1062/2014 al Comisiei (2) stabilește o listă a substanțelor active existente care urmează să fie evaluate în vederea unei eventuale aprobări pentru utilizare în produse biocide. Lista respectivă include substanța acetamiprid.

                     (2)

                     Acetamipridul a fost evaluat în vederea utilizării în produse din tipul de produs 18, „Insecticide, acaricide și produse pentru combaterea altor artropode”, descris în anexa V la Regulamentul (UE) nr. 528/2012.

                     (3)

                     Belgia a fost desemnată stat membru raportor, iar autoritatea sa competentă responsabilă cu evaluarea a transmis raportul de evaluare împreună cu recomandările sale la 27 iulie 2015.

                     (4)

                     În conformitate cu articolul 7 alineatul (2) din Regulamentul delegat (UE) nr. 1062/2014, avizul Agenției Europene pentru Produse Chimice a fost formulat la 14 decembrie 2017 de către Comitetul pentru produse biocide, luând în considerare concluziile autorității competente responsabile cu evaluarea (3).

                     (5)

                     Conform acestui aviz, este de așteptat ca produsele biocide din tipul de produs 18 care conțin acetamiprid să respecte criteriile prevăzute la articolul 19 alineatul (1) litera (b) din Regulamentul (UE) nr. 528/2012, dacă sunt respectate anumite specificații și condiții referitoare la utilizarea lor.

                     (6)

                     Prin urmare, este oportun să se aprobe utilizarea acetamipridului în produsele biocide din tipul de produs 18, sub rezerva respectării anumitor specificații și condiții.

                     (7)

                     Avizul Agenției Europene pentru Produse Chimice a concluzionat că acetamipridul îndeplinește criteriile pentru a fi clasificat ca substanță foarte persistentă (vP) și toxică (T) în conformitate cu anexa XIII la Regulamentul (CE) nr. 1907/2006 al Parlamentului European și al Consiliului (4). Prin urmare, substanța acetamiprid îndeplinește condițiile prevăzute la articolul 10 alineatul (1) litera (d) din Regulamentul (UE) nr. 528/2012 și ar trebui să fie considerată susceptibilă de înlocuire.

                     (8)

                     În conformitate cu articolul 10 alineatul (4) din Regulamentul (UE) nr. 528/2012, aprobarea unei substanțe active susceptibile de înlocuire se efectuează pentru o perioadă de maximum șapte ani.

                     (9)

                     Întrucât acetamipridul îndeplinește criteriile pentru a fi considerat ca fiind foarte persistent (vP) în conformitate cu anexa XIII la Regulamentul (CE) nr. 1907/2006, articolele tratate care au fost tratate cu sau care conțin acetamiprid ar trebui să fie etichetate în mod corespunzător atunci când sunt introduse pe piață.

                     (10)

                     Ar trebui să se permită trecerea unei perioade de timp rezonabile până la aprobarea unei substanțe active, pentru a permite părților interesate să se pregătească în vederea îndeplinirii noilor cerințe.

                     (11)

                     Măsurile prevăzute în prezentul regulament sunt conforme cu avizul Comitetului permanent pentru produse biocide,

               ADOPTĂ PREZENTUL REGULAMENT:

            Articolul 1
            Se aprobă substanța acetamiprid ca substanță activă destinată utilizării în produsele biocide din tipul de produs 18, sub rezerva respectării specificațiilor și a condițiilor prevăzute în anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 august 2018.

                  Pentru Comisie

                  Președintele

               Jean-Claude JUNCKER

            (1)  JO L 167, 27.6.2012, p. 1.

            (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).

            (3)  Biocidal Products Committee (BPC) Opinion on the application for approval of the active substance Acetamiprid, Product type: 18 [Comitetul pentru produse biocide (BPC) Aviz privind cererea de aprobare a substanței active Acetamiprid, Tip de produs: 18], ECHA/BPC/185/2017, adoptat la 14 decembrie 2017.

            (4)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ

                        Denumire comună

                        Denumire IUPAC
                        Numere de identificare

                        Gradul minim de puritate a substanței active (1)

                        Data aprobării

                        Data de expirare a aprobării

                        Tip de produs

                        Condiții specifice

                        Acetamiprid

                        Denumire IUPAC:
                        (E)-N1-[(6-cloro-3-piridil)metil]-N2-ciano-N1-metilacetamidă
                        Nr. CE: Nu există
                        Nr. CAS: 135410-20-7

                        99,0 % g/g

                        1 februarie 2020

                        31 ianuarie 2027

                        18

                        Acetamipridul este considerat o substanță susceptibilă de înlocuire în conformitate cu articolul 10 alineatul (1) litera (d) din Regulamentul (UE) nr. 528/2012.
                        Autorizarea produselor biocide este supusă următoarelor condiții:

                                    1.

                                    Evaluarea produsului acordă o atenție deosebită expunerilor, riscurilor și eficacității aferente oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii a riscurilor determinate de substanța activă.

                                    2.

                                    Având în vedere riscurile identificate pentru utilizările evaluate, în cadrul evaluării produsului se acordă o atenție deosebită:

                                                (a)

                                                utilizatorilor profesionali;

                                                (b)

                                                sugarilor și copiilor de vârstă mică după o expunere secundară atunci când produsul se pulverizează de utilizatori profesionali;

                                                (c)

                                                apelor de suprafață, sedimentelor, solurilor, apelor subterane pentru produsele aplicate prin pulverizare sau pensulare în grajduri;

                                                (d)

                                                apelor de suprafață, sedimentelor, solurilor, apelor subterane pentru produsele aplicate prin pulverizare în exterior.

                                    3.

                                    Pentru produsele care pot lăsa reziduuri în alimente sau în hrana pentru animale, se verifică necesitatea de a stabili noi limite maxime de reziduuri (LMR) sau de a le modifica pe cele existente în conformitate cu Regulamentul (CE) nr. 470/2009 al Parlamentului European și al Consiliului (2) sau cu Regulamentul (CE) nr. 396/2005 al Parlamentului European și al Consiliului (3) și se iau toate măsurile adecvate de atenuare a riscurilor pentru a se garanta faptul că LMR aplicabile nu sunt depășite.

                              Introducerea pe piață a articolelor tratate este supusă următoarei condiții:
                        Persoana responsabilă de introducerea pe piață a unui articol care a fost tratat cu sau care conține acetamiprid se asigură că pe eticheta articolului tratat respectiv figurează informațiile prevăzute la articolul 58 alineatul (3) al doilea paragraf din Regulamentul (UE) nr. 528/2012.

               (1)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.

               (2)  Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11).

               (3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).


title: Regulamentul de punere în aplicare (UE) 2018/1131 al Comisiei din 13 august 2018 de aprobare a penflufenului ca substanță activă destinată utilizării în produsele biocide din tipul de produs 8 (Text cu relevanță pentru SEE.)

text:
                  14.8.2018

                  RO

                  Jurnalul Oficial al Uniunii Europene

                  L 205/12

         REGULAMENTUL DE PUNERE ÎN APLICARE (UE) 2018/1131 AL COMISIEI
         din 13 august 2018
         de aprobare a penflufenului ca substanță activă destinată utilizării în produsele biocide din tipul de produs 8
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 9 alineatul (1) litera (a),
         întrucât:

                     (1)

                     La 7 iulie 2015, autoritatea competentă responsabilă de evaluare din Regatul Unit a primit o cerere de aprobare a substanței active penflufen destinată utilizării în produsele biocide din tipul de produs 8 (conservanți pentru lemn), astfel cum este descris în anexa V la Regulamentul (UE) nr. 528/2012.

                     (2)

                     La 28 februarie 2017, autoritatea competentă responsabilă de evaluare din Regatul Unit a prezentat raportul de evaluare, însoțit de recomandările sale, în conformitate cu articolul 8 alineatul (1) din Regulamentul (UE) nr. 528/2012.

                     (3)

                     La 14 decembrie 2017, Comitetul pentru produse biocide a formulat avizul Agenției Europene pentru Produse Chimice, ținând seama de concluziile autorității competente responsabile de evaluare (2).

                     (4)

                     Conform acestui aviz, este de așteptat ca produsele biocide din tipul de produs 8 care conțin penflufen să respecte criteriile prevăzute la articolul 19 alineatul (1) litera (b) din Regulamentul (UE) nr. 528/2012, dacă sunt respectate anumite specificații și condiții referitoare la utilizarea lor.

                     (5)

                     Prin urmare, este oportun să se aprobe utilizarea penflufenului în produsele biocide din tipul de produs 8, sub rezerva respectării anumitor specificații și condiții.

                     (6)

                     Întrucât avizul formulat de Agenția Europeană pentru Produse Chimice concluzionează că substanța penflufen îndeplinește criteriile pentru a fi identificată ca substanță foarte persistentă (vP) în conformitate cu anexa XIII la Regulamentul (CE) nr. 1907/2006 al Parlamentului European și al Consiliului (3), articolele tratate care au fost tratate cu sau care conțin penflufen ar trebui să fie etichetate în mod corespunzător atunci când sunt introduse pe piață.

                     (7)

                     Ar trebui să se permită trecerea unei perioade de timp rezonabile până la aprobarea unei substanțe active, pentru a permite părților interesate să se pregătească în vederea îndeplinirii noilor cerințe.

                     (8)

                     Măsurile prevăzute în prezentul regulament sunt conforme cu avizul Comitetului permanent pentru produse biocide,

               ADOPTĂ PREZENTUL REGULAMENT:

            Articolul 1
            Se aprobă substanța penflufen ca substanță activă destinată utilizării în produsele biocide din tipul de produs 8, sub rezerva respectării specificațiilor și a condițiilor prevăzute în anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 august 2018.

                  Pentru Comisie

                  Președintele

               Jean-Claude JUNCKER

            (1)  JO L 167, 27.6.2012, p. 1.

            (2)  Avizul Comitetului pentru produse biocide (BPC) privind cererea de aprobare a substanței active penflufen, Tip de produs: 8, ECHA/BPC/184/2017, adoptat la 14 decembrie 2017.

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ

                        Denumire comună

                        Denumire IUPAC
                        Numere de identificare

                        Gradul minim de puritate a substanței active (1)

                        Data aprobării

                        Data de expirare a aprobării

                        Tip de produs

                        Condiții specifice

                        Penflufen

                        Denumire IUPAC:
                        5-fluoro-1,3-dimetil-N-{2-[(2RS)-4-metilpentan-2-il]fenil}-1H-pirazol-4-carboxamidă
                        Nr. CE: nu este disponibil
                        Nr. CAS: 494793-67-8

                        980 g/kg [Raportul enantiomerilor (R:S) 1:1]

                        1 februarie 2019

                        31 ianuarie 2029

                        8

                        Autorizarea produselor biocide este supusă următoarelor condiții:

                                    1.

                                    În cadrul evaluării produsului se acordă o atenție deosebită expunerilor, riscurilor și eficacității care se află în relație cu orice utilizare ce face obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la nivelul riscurilor prezentate de substanța activă.

                                    2.

                                    Având în vedere riscurile identificate pentru utilizările evaluate, în cadrul evaluării produsului se acordă o atenție deosebită:

                                                (a)

                                                utilizatorilor industriali și profesionali;

                                                (b)

                                                solului și apelor subterane pentru lemnul care va fi expus unor intemperii frecvente.

                                    3.

                                    Având în vedere riscurile identificate pentru soluri, etichetele și, dacă sunt furnizate, fișele cu date de siguranță ale produsului autorizat trebuie să indice faptul că utilizarea industrială sau profesională trebuie să se desfășoare într-un spațiu izolat sau pe o suprafață dură impermeabilă, prevăzută cu pereți de protecție, faptul că lemnul proaspăt tratat trebuie depozitat, după tratare, într-un loc acoperit și/sau pe o suprafață dură impermeabilă, pentru a se preveni pierderile directe în sol sau în apă, precum și faptul că eventualele pierderi rezultate din utilizarea produsului trebuie recuperate în vederea reutilizării sau eliminării.

                              Introducerea pe piață a articolelor tratate este supusă următoarei condiții:
                        Persoana responsabilă de introducerea pe piață a articolului care a fost tratat cu sau care conține penflufen se asigură că pe eticheta articolului tratat respectiv figurează informațiile prevăzute la articolul 58 alineatul (3) al doilea paragraf din Regulamentul (UE) nr. 528/2012.

               (1)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.


title: Regulamentul de punere în aplicare (UE) 2018/1133 al Comisiei din 13 august 2018 de autorizare a introducerii pe piață a părților aeriene uscate ale speciei Hoodia parviflora ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
                  14.8.2018

                  RO

                  Jurnalul Oficial al Uniunii Europene

                  L 205/18

         REGULAMENTUL DE PUNERE ÎN APLICARE (UE) 2018/1133 AL COMISIEI
         din 13 august 2018
         de autorizare a introducerii pe piață a părților aeriene uscate ale speciei Hoodia parviflora ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

                     (2)

                     Regulamentul de punere în aplicare (UE) 2017/2470 al Comisiei (2), care stabilește o listă a Uniunii cu alimentele noi autorizate, a fost adoptat în temeiul articolului 8 din Regulamentul (UE) 2015/2283.

                     (3)

                     În temeiul articolului 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou și cu privire la actualizarea listei Uniunii.

                     (4)

                     La data de 21 octombrie 2014, societatea Desert Labs, Ltd. (denumită în continuare „solicitantul”) a înaintat o cerere către autoritatea competentă din Irlanda vizând introducerea pe piața Uniunii a părților aeriene uscate ale speciei Hoodia parviflora ca aliment nou în sensul articolului 1 alineatul (2) litera (e) din Regulamentul (CE) nr. 258/97 al Parlamentului European și al Consiliului (3). Prin cerere se solicită ca părțile aeriene uscate ale speciei Hoodia parviflora să fie utilizate în alimente, inclusiv băuturi, biscuiți, produse de patiserie, gustări aromatizate, supe și ciorbe, ceai, cafea și apă. Acestea sunt, de asemenea, destinate utilizării în suplimentele alimentare.

                     (5)

                     În conformitate cu articolul 35 alineatul (1) din Regulamentul (UE) 2015/2283, orice cerere de introducere pe piață pe teritoriul Uniunii a unui aliment nou prezentată unui stat membru în conformitate cu articolul 4 din Regulamentul (CE) nr. 258/97 și care nu a făcut obiectul unei decizii finale înainte de data de 1 ianuarie 2018 beneficiază de același tratament ca și o cerere introdusă în conformitate cu Regulamentul (UE) 2015/2283.

                     (6)

                     Deși cererea de introducere pe piață a părților aeriene uscate ale speciei Hoodia parviflora ca aliment nou în Uniune a fost transmisă unui stat membru în conformitate cu articolul 4 din Regulamentul (CE) nr. 258/97, cererea îndeplinește, de asemenea, cerințele prevăzute în Regulamentul (UE) 2015/2283.

                     (7)

                     Autoritatea competentă din Irlanda a emis raportul ei de evaluare inițială la 24 august 2015. În raportul respectiv, s-a ajuns la concluzia că utilizarea părților aeriene uscate ale speciei Hoodia parviflora îndeplinește criteriile privind alimentele noi prevăzute la articolul 3 alineatul (1) din Regulamentul (CE) nr. 258/97.

                     (8)

                     La 28 august 2015, Comisia a transmis raportul de evaluare inițială celorlalte state membre. Unele state membre au prezentat obiecții motivate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97 cu privire la caracterizarea insuficientă a alimentului nou, evaluarea limitată a alergenicității, datele insuficiente pentru a exclude riscul pentru copiii în vârstă de peste 12 ani, informațiile insuficiente privind specificațiile, stabilitatea, evaluarea consumului și datele toxicologice.

                     (9)

                     Având în vedere obiecțiile formulate de unele state membre, Comisia a consultat Autoritatea Europeană pentru Siguranța Alimentară (denumită în continuare „autoritatea”) la 25 ianuarie 2016, solicitându-i să efectueze o evaluare suplimentară a părților aeriene uscate ale speciei Hoodia parviflora ca aliment nou în conformitate cu Regulamentul (CE) nr. 258/97.

                     (10)

                     La 20 septembrie 2017, autoritatea a adoptat un „Aviz științific privind siguranța părților aeriene uscate ale speciei Hoodia parviflora ca aliment nou în conformitate cu Regulamentul (CE) nr. 258/97” (4). Avizul în cauză, deși elaborat și adoptat de autoritate în temeiul Regulamentului (CE) nr. 258/97, este în conformitate cu cerințele de la articolul 11 din Regulamentul (UE) 2015/2283.

                     (11)

                     În avizul său, autoritatea nu a confirmat siguranța părților aeriene uscate ale speciei Hoodia parviflora în alimente pentru utilizările și la nivelurile de utilizare propuse de solicitant, deoarece consumul ar depăși nivelul care este considerat sigur (0,134 mg/kg greutate corporală). Totuși, autoritatea a concluzionat că părțile aeriene uscate ale speciei Hoodia parviflora sunt sigure pentru adulți atunci când sunt adăugate suplimentelor alimentare într-o doză maximă zilnică de 9,4 mg, care corespunde nivelului sigur al consumului unei persoane adulte cu o greutate corporală de 70 kg

                     (12)

                     Avizul respectiv oferă suficiente motive pentru a se stabili că părțile aeriene uscate ale speciei Hoodia parviflora pentru utilizările și la nivelurile de utilizare propuse, atunci când sunt utilizate ca ingredient în suplimentele alimentare, respectă cerințele articolului 12 alineatul (1) din Regulamentul (UE) 2015/2283.

                     (13)

                     La 24 ianuarie 2018, solicitantul a prezentat Comisiei o cerere de protecție a datelor care constituie obiectul dreptului de proprietate pentru două studii prezentate în sprijinul cererii, și anume rapoartele privind studiul pentru determinarea dozei toxice al unei administrări pe cale orală timp de 14 zile a părților aeriene ale speciei Hoodia parviflora (5) și privind studiul de 90 de zile de toxicitate orală (6), care au servit drept bază pentru analiza dozei de referință (BMD) și pentru determinarea nivelurilor sigure pentru consumul uman.

                     (14)

                     La 18 februarie 2018, autoritatea a considerat că (7), la elaborarea avizului său privind părțile aeriene uscate ale speciei Hoodia parviflora ca aliment nou, datele din raportul privind studiul de 90 de zile de toxicitate orală au servit ca bază pentru analiza dozei de referință și pentru determinarea nivelurilor sigure pentru consumul uman. Prin urmare, se consideră că nu s-ar fi putut ajunge la respectivele concluzii privind siguranța părților aeriene uscate ale speciei Hoodia parviflora, în absența datelor din raportul studiului respectiv.

                     (15)

                     În urma primirii avizului autorității, Comisia a cerut solicitantului clarificări suplimentare cu privire la justificarea oferită în ceea ce privește afirmația sa legată de deținerea dreptului de proprietate asupra studiului și afirmația sa conform căreia acesta are un drept exclusiv de a face trimiteri la studiul respectiv, astfel cum se menționează la articolul 26 alineatul (2) literele (a) și (b) din Regulamentul (UE) 2015/2283.

                     (16)

                     Solicitantul a declarat, de asemenea, că, la momentul în care a fost depusă cererea, el deținea drepturi de proprietate și drepturi exclusive de a face trimiteri la studiu în temeiul legislației naționale și că, prin urmare, părțile terțe nu puteau să aibă acces sau să utilizeze studiul respectiv în mod legal. Comisia a evaluat toate informațiile furnizate de către solicitant și a considerat că solicitantul a justificat în mod suficient îndeplinirea cerințelor prevăzute la articolul 26 alineatul (2) din Regulamentul (UE) 2015/2283.

                     (17)

                     În consecință, în conformitate cu articolul 26 alineatul (2) din Regulamentul (UE) 2015/2283, studiul de 90 de zile de toxicitate orală cuprins în dosarul solicitantului nu ar trebui să fie utilizat de EFSA în beneficiul unui solicitant ulterior pentru o perioadă de cinci ani de la data intrării în vigoare a prezentului regulament. În consecință, introducerea pe piața Uniunii a alimentului nou autorizat prin prezentul regulament ar trebui să fie limitată la solicitantul în cauză pe o perioadă de cinci ani.

                     (18)

                     Cu toate acestea, restrângerea autorizării acestui aliment nou și a trimiterii la studiul cuprins în dosarul solicitantului pentru utilizarea exclusivă a solicitantului nu împiedică alți solicitanți să solicite o autorizație de introducere pe piață pentru același aliment nou, cu condiția ca cererea lor să se bazeze pe informații obținute în mod legal care să justifice autorizarea în temeiul prezentului regulament.

                     (19)

                     Directiva 2002/46/CE a Parlamentului European și a Consiliului (8) stabilește cerințele pentru suplimentele alimentare. Utilizarea părților aeriene uscate ale speciei Hoodia parviflora ar trebui autorizată fără a aduce atingere respectivei directive.

                     (20)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Părțile aeriene uscate ale speciei Hoodia parviflora, cu specificațiile din anexa la prezentul regulament, se includ în lista cu alimente noi autorizate a Uniunii, stabilită în Regulamentul de punere în aplicare (UE) 2017/2470.

               (2)   Pentru o perioadă de cinci ani de la data intrării în vigoare a prezentului regulament, numai solicitantul:

                           Societatea: Desert Labs, Ltd.

                           Adresă: Kibbutz Yotvata, 88820, Israel;

                     este autorizat să introducă pe piața Uniunii alimentul nou menționat la alineatul (1), cu excepția cazului în care un solicitant ulterior obține autorizația pentru același aliment nou, fără a face trimitere la datele protejate în temeiul articolului 2 din prezentul regulament sau cu acordul Desert Labs, Ltd.

               (3)   Rubrica din lista Uniunii menționată la alineatul (1) include condițiile de utilizare și cerințele privind etichetarea stabilite în anexa la prezentul regulament.

               (4)   Autorizația prevăzută în prezentul articol nu aduce atingere dispozițiilor Directivei 2002/46/CE.

            Articolul 2
            Studiul cuprins în dosarul de cerere, pe baza căruia autoritatea a evaluat alimentul nou menționat la articolul 1, și despre care solicitantul susține că îndeplinește cerințele prevăzute la articolul 26 alineatul (2) din Regulamentul (UE) 2015/2283, nu poate fi utilizat în favoarea unui solicitant ulterior pentru o perioadă de cinci ani de la data intrării în vigoare a prezentului regulament în absența acordului societății Desert Labs, Ltd.

            Articolul 3
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 august 2018.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (4)  EFSA Journal 2017;15(10):5002.

            (5)  Desert Labs, 2012a, nepublicat.

            (6)  Desert Labs, 2012b, nepublicat.

            (7)  Grupul științific al EFSA pentru produse dietetice, nutriție și alergii, Procesul-verbal al celei de a 83-a sesiuni care a avut loc la 7-8 februarie 2018 și a fost convenit la 18 februarie 2018 (https://www.efsa.europa.eu/sites/default/files/event/180207-1-m.pdf).

            (8)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

                        1.

                        Următoarea ultimă coloană se adaugă în Tabelul 1 (Alimente noi autorizate):
                        „Protecția datelor”

                        2.

                        Următoarea rubrică se inserează în Tabelul 1 (Alimente noi autorizate) în ordine alfabetică:

                                    Aliment nou autorizat

                                    Condițiile în care poate fi utilizat alimentul nou

                                    Cerințe specifice suplimentare privind etichetarea

                                    Alte cerințe

                                    Protecția datelor

                                    „Părți aeriene uscate ale speciei

                                          Hoodia parviflora

                                       Categorie specifică de alimente

                                       Niveluri maxime

                                    Denumirea alimentului nou de pe eticheta produselor alimentare care îl conțin este «Părți aeriene uscate ale speciei Hoodia parviflora»

                                    Autorizat la 3 septembrie 2018. Această includere se bazează pe dovezi științifice și date științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283.
                                    Solicitant: Desert Labs, Ltd., Kibbutz Yotvata, 88820 Israel.
                                    Pe perioada protecției datelor, alimentul nou «Părți aeriene uscate ale speciei Hoodia parviflora» este autorizat pentru introducerea pe piață pe teritoriul Uniunii numai de către Desert Labs, Ltd., cu excepția cazului în care un solicitant ulterior obține autorizația pentru alimentul nou fără a face trimitere la dovezile științifice sau datele științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283, sau cu acordul Desert Labs, Ltd.
                                    Data de încheiere a protecției datelor: 3 septembrie 2023.”

                                    Suplimente alimentare, astfel cum sunt definite în Directiva 2002/46/CE, destinate populației adulte

                                    9,4 mg/zi

                        3.

                        Următoarea rubrică se inserează în tabelul 2 (Specificații) în ordine alfabetică:

                                    Alimente noi autorizate

                                    Specificație

                                    „Părți aeriene uscate ale speciei

                                          Hoodia parviflora

                                       Descriere/definiție:

                                    Este vorba de părțile aeriene uscate întregi ale speciei Hoodia parviflora N.E.Br., (familia Apocynaceae)

                                       Caracteristici/Compoziție

                                    Materialul vegetal: Părțile aeriene ale plantelor de cel puțin 3 ani
                                    Aspect: Pulbere fină de culoare de la verde deschis la cafeniu
                                    Solubilitate (apă): > 25 mg/mL
                                    Umiditate: < 5,5 %
                                    Aw: < 0,3
                                    pH: < 5,0
                                    Proteine: < 4,5 g/100 g
                                    Grăsimi: < 3 g/100 g
                                    Carbohidrați (inclusiv fibre alimentare): < 80 g/100 g
                                    Fibre alimentare: < 55 g/100 g
                                    Total zaharuri: < 10,5 g/100 g
                                    Cenușă: < 20 %

                                       Hoodigoside

                                    P57: 5-50 mg/kg
                                    L: 1 000 -6 000  mg/kg
                                    O: 500-5 000  mg/kg
                                    Total: 1 500 -11 000  mg/kg

                                       Metale grele:

                                    Arsen: < 1,00 mg/kg
                                    Mercur: < 0,1 mg/kg
                                    Cadmiu: < 0,1 mg/kg
                                    Plumb: < 0,5 mg/kg

                                       Criterii microbiologice:

                                    Număr de microorganisme aerobe: < 105 UFC/g

                                       Escherichia coli: < 10 UFC/g

                                       Staphylococcus aureus: < 50 UFC/g
                                    Număr total de bacterii coliforme: < 10 UFC/g
                                    Drojdie: ≤ 100 UFC/g
                                    Mucegaiuri: ≤ 100 UFC/g
                                    Specii de Salmonella: Negativ/25 g

                                       Listeria monocytogenes: Negativ/25 g
                                    UFC: Unități formatoare de colonii”


title: Regulamentul de punere în aplicare (UE) 2018/1138 al Comisiei din 13 august 2018 de modificare pentru a 289-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
                  14.8.2018

                  RO

                  Jurnalul Oficial al Uniunii Europene

                  LI 205/1

         REGULAMENTUL DE PUNERE ÎN APLICARE (UE) 2018/1138 AL COMISIEI
         din 13 august 2018
         de modificare pentru a 289-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
         întrucât:

                     (1)

                     Anexa I la Regulamentul (CE) nr. 881/2002 conține lista persoanelor, a grupurilor și a entităților cărora li se aplică înghețarea fondurilor și a resurselor economice în temeiul regulamentului respectiv.

                     (2)

                     La 9 august 2018, Comitetul pentru sancțiuni din cadrul Consiliului de Securitate al Organizației Națiunilor Unite a hotărât să adauge o mențiune pe lista de persoane, grupuri și entități cărora ar trebui să li se aplice înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință.

                     (3)

                     Pentru a garanta faptul că măsurile prevăzute în prezentul regulament sunt eficace, acesta ar trebui să intre în vigoare imediat,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 august 2018.

                  Pentru Comisie,

                  Pentru Președinte,

                  Șeful Serviciului Instrumente de Politică Externă

            (1)  JO L 139, 29.5.2002, p. 9.

            ANEXĂ
            În anexa I la Regulamentul (CE) nr. 881/2002, la rubrica „Persoane fizice” se adaugă următoarea mențiune:

               „ADNAN ABOU WALID AL-SAHRAOUI [alias: (a) Lahbib Idrissi ould Sidi Abdi ould Said ould El Bachir, (b) Adnan Abu Walid al-Sahrawi, (c) Abu Walid al Sahrawi, (d) Adnan Abu Walid al-Sahraoui, (e) Adnan Abu Waleed al-Sahrawi, (f) Lehbib Ould Ali Ould Said Ould Joumani]. Data nașterii: 16.2.1973. Locul nașterii: Laayoune. Adresa: (a) Ménaka, regiunea Gao, Mali. Alte informații: Fost purtător de cuvânt al entității Mouvement pour l'Unification et le Jihad en Afrique de l'Ouest (MUJAO). Emir al grupării Al-Mourabitoun în Mali. Și-a declarat devotamentul față de Statul Islamic în Irak și Levant (ISIL), cunoscut sub numele Al-Qaida din Irak. Data desemnării menționată la articolul 7d alineatul (2) litera (i): 9.8.2018.”


title: Regulamentul de punere în aplicare (UE) 2018/27 al Comisiei din 9 ianuarie 2018 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Ribeiras do Morrazo” (IGP)

text:
               10.1.2018

               RO

               Jurnalul Oficial al Uniunii Europene

               L 5/26

         REGULAMENTUL DE PUNERE ÎN APLICARE (UE) 2018/27 AL COMISIEI
   din 9 ianuarie 2018
   de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Ribeiras do Morrazo” (IGP)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               În conformitate cu articolul 97 alineatele (2) și (3) din Regulamentul (UE) nr. 1308/2013, Comisia a examinat cererea de înregistrare a denumirii „Ribeiras do Morrazo” transmisă de Spania și a publicat-o în Jurnalul Oficial al Uniunii Europene
                   (2).

               (2)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (3)

               În conformitate cu articolul 99 din Regulamentul (UE) nr. 1308/2013, denumirea „Ribeiras do Morrazo” ar trebui protejată și înscrisă în registrul menționat la articolul 104 din respectivul regulament.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Denumirea „Ribeiras do Morrazo” (IGP) este protejată.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 255, 5.8.2017, p. 15.


title: Regulamentul de punere în aplicare (UE) 2018/26 al Comisiei din 9 ianuarie 2018 de aprobare a unei modificări a caietului de sarcini al unei denumiri de origine protejate sau al unei indicații geografice protejate [„Montravel” (DOP)]

text:
               10.1.2018

               RO

               Jurnalul Oficial al Uniunii Europene

               L 5/25

         REGULAMENTUL DE PUNERE ÎN APLICARE (UE) 2018/26 AL COMISIEI
   din 9 ianuarie 2018
   de aprobare a unei modificări a caietului de sarcini al unei denumiri de origine protejate sau al unei indicații geografice protejate [„Montravel” (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               Comisia a examinat cererea de aprobare a unei modificări a caietului de sarcini al denumirii de origine protejate „Montravel”, depusă de Franța în temeiul articolului 105 din Regulamentul (UE) nr. 1308/2013.

               (2)

               În conformitate cu articolul 97 alineatul (3) din Regulamentul (UE) nr. 1308/2013, Comisia a publicat cererea de aprobare a modificării caietului de sarcini în Jurnalul Oficial al Uniunii Europene
                   (2).

               (3)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (4)

               Așadar, în conformitate cu articolul 99 din Regulamentul (UE) nr. 1308/2013, modificarea caietului de sarcini ar trebui aprobată.

               (5)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Montravel” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 255, 5.8.2017, p. 10.


title: Regulamentul de punere în aplicare (UE) 2018/31 al Consiliului din 10 ianuarie 2018 privind punerea în aplicare a articolului 11 alineatul (1) din Regulamentul (UE) nr. 377/2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau

text:
               11.1.2018

               RO

               Jurnalul Oficial al Uniunii Europene

               L 6/1

         REGULAMENTUL DE PUNERE ÎN APLICARE (UE) 2018/31 AL CONSILIULUI
   din 10 ianuarie 2018
   privind punerea în aplicare a articolului 11 alineatul (1) din Regulamentul (UE) nr. 377/2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 377/2012 al Consiliului din 3 mai 2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau (1), în special articolul 11 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 3 mai 2012, Consiliul a adoptat Regulamentul (UE) nr. 377/2012.

               (2)

               La 20 decembrie 2017, Comitetul Consiliului de Securitate al Organizației Națiunilor Unite, instituit în temeiul Rezoluției 2048 (2012) a Consiliului de Securitate al Organizației Națiunilor Unite, a eliminat o persoană de pe lista persoanelor cărora li se aplică măsurile restrictive.

               (3)

               Prin urmare, persoana respectivă ar trebui să fie eliminată din anexa I la Regulamentul (UE) nr. 377/2012,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 377/2012 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 ianuarie 2018.

            Pentru Consiliu

            Președintele

         E. KRALEVA

      (1)  JO L 119, 4.5.2012, p. 1.

      ANEXĂ
      În anexa I la Regulamentul (UE) nr. 377/2012, rubrica referitoare la persoana de mai jos se elimină:

                  11.

                  Sanha CLUSSÉ.